ओढ़ां | पंचायतसमिति ओढ़ां के चेयरमैन और वाइस चेयरमैन के चुनाव में भी भाजपा के 'कमल' खिले है। मंगलवार को बीडीपीओ कार्यालय डबवाली की एसडीएम संगीता तेतरवाल और बीडीपीओ बलराज सिंह मलेठिया की मौजूदगी में चुनाव हुए। चेयरमैन पद के चुनाव में भाजपा समर्थित मनोज शर्मा पिपली ने 21 में से 10 वोट लेकर जीत दर्ज कराई। जबकि इनेलो समर्थित परमजीत कौर को सिर्फ 7 वोट ही मिले और कांग्रेस समर्थित कमलदीप कौर को 4 वोटों से ही संतुष्ट होना पड़ा। उधर, वाइस चेयरमैन पद पर भी भाजपा समर्थित बलकार सिंह जंडवाला जाटान चुने गए। दरअसल, उनके सामने किसी ने भी नामांकन पत्र ही नहीं भरा।